PATVIRTINTA

 Gargždų muzikos mokyklos direktoriaus 2025 m. vasario 14 d. įsakymu Nr. V –7

**GARGŽDŲ MUZIKOS MOKYKLOS**

**MOKINIO ELGESIO TAISYKLĖS**

**I. MOKINIO TEISĖS**

 1.1. Gauti informaciją apie mokyklos veiklą, joje vykdomas švietimo programas, mokymo(si) formas, mokymosi pasiekimų vertinimo tvarką.

1.2. Suderinus su tėvais pasirinkti gebėjimus, interesus atitinkančius ugdymo kursą, programą, dalyką.

1.3. Nustatyta tvarka naudotis mokyklos muzikos instrumentais, biblioteka, patalpomis.

1.4. Dalyvauti mokyklos savivaldoje.

1.5. Gauti lengvatas.

1.6. Gauti informaciją apie savo pasiekimų vertinimą ir kitą su mokymusi susijusią informaciją.

1.7. Mokytis savitarpio pagarba grįstoje, psichologiškai ir fiziškai saugioje aplinkoje.

**II. MOKINIO PAREIGOS**

2.1. Laikytis visų Mokymo sutarties sąlygų, šių taisyklių ir kitų mokyklos vidaus tvarką nustatančių dokumentų reikalavimų.

2.2. Pagarbiai bendrauti su mokytojais ir kitais bendruomenės nariais.

2.3. Stropiai, pagal savo gebėjimus mokytis, reguliariai lankyti ugdymo kursų programose nustatytų dalykų pamokas.

2.4. Pamokose laikytis nustatytos darbo tvarkos (netrukdyti mokytis klasės draugams, neužsiminėti pašaline, nesusijusia su mokymusi veikla).

2.5. Pamokų metu nesinaudoti mobiliuoju telefonu, išmaniuoju laikrodžiu ir kitais išmaniaisiais įrenginiais (išmaniaisiais įrenginiais naudotis tik, mokytojui leidus, ugdymo(si) tikslais).

2.6. Pamokų ir pertraukų metu neišeiti už mokyklos teritorijos ribų.

2.7. Nepraleidinėti pamokų be pateisinamos priežasties.

2.8. Aktyviai dalyvauti mokyklos koncertinėje veikloje bei organizuojamuose koncertuose, netrikdyti koncertų rimties netinkamu elgesiu.

2.9. Patyrus nedraugišką elgesį/patyčias arba jas pastebėjus, nedelsiant pranešti dalyko mokytojui ar kitam mokyklos darbuotojui.

2.10. Renginių, išvykų, ekskursijų metu laikytis saugaus elgesio reikalavimų.

2.11. Tausoti ir saugoti savo, kitų mokinių ir mokyklos turtą (muzikos instrumentus, koncertinius rūbus, knygas, kitas mokymo priemones, suolus ir kitą inventorių, teritorijoje augančius augalus). Padarytą žalą atlygina tėvai.

2.12. Laikytis tvarkos ir švaros mokyklos viduje ir teritorijoje.

2.13. Mokslo metų pabaigoje ar išvykstant iš mokyklos, grąžinu mokyklai priklausantį turtą (muzikos instrumentą, koncertinius rūbus, mokymo priemones, ir kt.).

**III. MOKINIAMS DRAUDŽIAMA**

3.1. Į mokyklą atsivesti pašalinius asmenis.

3.2. Rūkyti ir turėti tabako, elektroninių cigarečių, vartoti svaigalus, narkotikus, psichotropines medžiagas.

3.3. Tyčiotis iš kitų, keiktis, smurtauti, vagiliauti.

3.4. Pamokoje naudotis mobiliojo ryšio priemonėmis, ausinukais ir kitomis priemonėmis, trukdančiomis ir nesusijusiomis su mokymo procesu.

3.5. Slapta filmuoti, fotografuoti, įrašinėti kitų asmenų (mokinių, mokytojų) veiklą ir pokalbius.

**IV. MOKINIO SKATINIMO PRIEMONĖS**

4.1. Mokinys gali būti skatinamas:

4.1.1. už labai gerą ir gerą mokymą;

4.1.2. mokyklos vardo garsinimą ir puikius (I vieta), labai gerus (II vieta) ir gerus (III vieta) pasiekimus konkursuose;

4.1.3. labai gerą pamokų lankomumą;

4.1.4. aktyvų dalyvavimą renginiuose, festivaliuose, konkursuose, parodose, projektuose;

4.1.5. pagalbą organizuojant miesto, mokyklos renginius.

4.2. Mokinio skatinimo priemonės:

4.2.1. žodinė padėka, pagyrimas;

4.2.2. pagyrimas elektroniniame dienyne;

4.2.3. mokyklos direktoriaus padėkos raštas, vadovaujantis direktoriaus įsakymu;

4.2.4. vieša padėka mokyklos internetinėje svetainėje;

4.2.5. apdovanojimas asmeninėmis dovanėlėmis;

4.2.6. mokiniai gali būti skatinami iš karto po laimėjimo, pasibaigus pusmečiui, mokslo metams, renginiuose ir kt.;

4.2.7. skatinti mokinį gali dalyko mokytojai, administracija;

4.2.8. siūlyti skatinti mokinį gali dalyko mokytojas, administracija, raštu pateikdami direktoriui rekomendaciją, kurioje nurodo, už kokius pasiekimus ir kokį paskatinimo būdą siūlo.

**V. MOKINIO DRAUSMINIMO PRIEMONĖS**

5.1. Mokiniui, pažeidusiam Mokinio elgesio taisykles, taikomos šios prevencinės drausminimo priemonės:

5.1.1. pastaba žodžiu;

5.1.2. pokalbis su mokiniu;

5.1.3. mokytojo pastaba raštu elektroniniame „Tamo“ dienyne;

5.1.4. pokalbis su mokinio tėvais;

5.1.5. įspėjamoji Mokinio elgesio taisyklių pažeidimo pažyma;

5.1.6. mokinio elgesio aptarimas, dalyvaujant mokiniui, tėvams ir mokytojui (mokiniui per mokslo metus gavus tris Mokinio elgesio taisyklių pažeidimo pažymas);

5.1.7. Aptariamas mokinio elgesys, dalyvaujant mokiniui, jo tėvams ir dalyko mokytojams. Susitariama dėl pagalbos mokiniui priemonių teikimo;

5.1.8. šiurkščiai pažeidus Mokinio elgesio taisykles, Mokinio elgesio taisyklių pažeidimo pažyma gali būti pildoma be išankstinio perspėjimo;

5.1.9. kai mokinio elgesys daro žalą ar kelia realų pavojų jo paties ir (ar) kitų asmenų gyvybei, sveikatai, saugumui ar turtui, taikomos poveikio priemonės ar veiksmai, numatyti Mokyklos poveikio priemonių taikymo netinkamai besielgiantiems mokiniams tvarkoje, - mokinio ugdymosi vietos pakeitimas, mokyklos vadovo ar jo įgalioto asmens iškvietimas, mokinio daiktų patikrinimas.

**VI. BAIGIAMOSIOS NUOSTATOS**

6.1. Mokyklos direktoriaus įsakymu patvirtintos Mokinio elgesio taisyklės, skatinimo ir drausminimo priemonių taikymo aprašas skelbiamas mokyklos internetinėje svetainėje.

6.2. Su Mokinio elgesio taisyklėmis, skatinimo ir drausminimo priemonėmis mokinius supažindina dalyko mokytojai kasmet mokslo metų pradžioje.

6.3. Naujai priimtą mokinį dalyko mokytai su Mokinio elgesio taisyklėmis, skatinimo ir drausminimo priemonėmis supažindina pirmą priėmimo į mokyklą dieną.

6.4. Mokiniui pažeidusiam mokinio elgesio taisykles informuojami tėvai, žodžiu arba telefonu.

6.5. Už mokinio elgesio normų pažeidimą direktorius gali skirti mokiniui drausmines auklėjamo poveikio priemones, numatytas Vaikų teisių apsaugos pagrindų įstatyme.

6.6. Mokytojai pakartotinai supažindina mokinius su Mokinio elgesio taisyklėmis, skatinimo ir drausminimo priemonėmis, jei pastebi, kad mokiniai aplaidžiai laikosi jose reglamentuotų elgesio normų.

\_\_\_\_\_\_\_\_\_\_\_\_\_\_\_\_\_\_\_\_\_\_